เกิดเหตุเพลิงไหม้ ภายในนิคมอุตสาหกรรมลาดกระบัง ระดมเจ้าหน้าที่ฉีดน้ำสกัดเพลิงไหม้
เมื่อเวลา 18.30 น. ที่ผ่านมา มีรายงานเกิดเหตุเพลิงไหม้ ในพื้นที่เขตลาดกระบัง กรุงเทพมหานคร เบื้องต้นพบเกิดเพลิงไหม้ในพื้นที่โรงงานภายในนิคมอุตสาหกรรมลาดกระบัง โซน 3 ขณะนี้เจ้าหน้าที่สถานีดับเพลิงและกู้ภัยลาดกระบัง ระดมกำลังฉีดน้ำสกัดเพลิงไหม้เป็นการเร่งด่วน เพื่อป้องกันการลุกลามกินพื้นที่่อื่น เบื้องต้นทราบว่าเป็นโกดังชั้นเดียว เก็บสินค้าประเภทน้ำหอม โดยเพลิงยังอยู่ระหว่างการลุกไหม้ ส่วนรายละเอียดจะติดตามสถานการณ์มานำเสนอต่อไป